Ibeyyen-aɣ-d tabɣest i yesɛa Salem, i t-yettaǧǧan ad yeɣleb tuggdi i as-ikeččmen ul, ur asikennu ara. Ad d-nefk kra n tenfaliyin i d-yemlan anect-a:  ...Ayen i d-yusan ad t-iqazem fiḥel ma tergagi teɣma, aɣesmar yeqqur, agecrir ibedd, ayen i d-yusan yebna fell-as. Ɣas yettruz ur ikennu. Sb. 7.  Ɣas yeẓra ayen i t-iruǧan ahat d ilili, ahat d inig aneggaru winna ur d-ngellu s tuɣalin, acu, yezga yessuruf, yezga iteddu, akken i as-tehwa teffeɣ.,  Abɣas d win iḥulfan i tuggdi tugar tiɣemdin mačči yekna-as. Abɣas d win yuggaden ɣef uqerru-is netta iɛemmed...